《用门牌日有好花迎客笑岁篘新酒奉亲叹为韵为》
宋代·陈文蔚

地僻广乾坤，身闲多月日。
耕鉴太古民，天然自淳质。
未怒泥神仙，阅世自长长。
日用饮食馀，帝力我何有。
修竹三径幽，青山四时好。
何须万间厦，一廛可娱老。
园柑结新实，篱菊开晚花。
旋篘瓮头酒，不负老年华。
田夫与野老，一笑相逢迎。
只说桑麻事，安知市朝争。
年年愿今日，有酒可留客。
虽无珍饲馐，随宜具肴核。
人言鹤发翁，翻作朱颜少。
把酒更何辞，一对西风笑。
环堵一亩宫，中有长生计。
秋月与春花，今年又明岁。
年高新可庆，家贫儿包羞。
今年胜去年，粗有酒新篘。
岁月绵绵永，福禄日日新。
天开九龄数，眼见四世人。
共乐堂上亲，旋约山中友。
虽是盘无馔，未至樽无酒。
积善虽人为，康宁荷天宠。
但懈儒素风，日乏甘旨奉。
子孙虽未贤，粗肯诗礼亲。
愿言各努力，忠孝以立身。
人间无事日，箪瓢亦清欢。
但愿人今日，时时报平安。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。